ટીચર કે ઓફિસર બનવા માગતી દીકરી એની માતાને કહી જ દે છે, “હું આખી જિંદગી ઘરે બેસીને ખાલી રોટલા નહીં ટીપું.” એનો મતલબ એવો બિલકુલ નથી કે એ દીકરીને રોટલા બનાવવા નથી ગમતા કે નથી કરવા. એ ઓટલા પંચાતથી દૂર રહી રોટલા ટીપવાની સાથેસાથે ઘરરૂપી પીંજરામાં પૂરાઈ રહેવા કરતા કશુંક કરી કાર્યરત રહેવા માંગે છે. પોતાને ક્યાંક જોવા માંગે છે. પોતાનું એક આગવું અસ્તિત્વ બનાવવા માંગે છે. તો એમાં ખોટું શું છે? કે આપણે એને રોકીએ. વિરોધ કરનારા દરેકે એ વિચારવું રહ્યું.